Document ID: 31985D0473

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Οκτωβρίου 1985 για τη συμπλήρωση, με την προσθήκη της Ζιμπάμπουε, του καταλόγου των τρίτων χωρών από τις οποίες τα κράτη μέλη επιτρέπουν εισαγωγές βοοειδών, χοίρων και νωπών κρεάτων (85/473/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 3, Εκτιμώντας: ότι προκειμένου να αποφασιστεί, τόσο για τα βοοειδή και τους χοίρους όσο και για τα νωπά κρέατα, αν μια χώρα ή τμήμα της χώρας μπορεί να συμπεριληφθεί στον κατάλογο, δίδεται ιδιαίτερη προσοχή στα κριτήρια που ορίζονται στο άρθρο 3 παράγραφος 2 της οδηγίας 72/462/ΕΟΚ· ότι μπορεί να θεωρηθεί ότι η Ζιμπάμπουε ικανοποιεί τα κριτήρια αυτά για τα νωπά κρέατα βοοειδών· ότι είναι αναγκαίο να συμπληρωθεί, με την προσθήκη της Ζιμπάμπουε και όσον αφορά την προαναφερόμενη κατηγορία νωπού κρέατος, ο κατάλογος που αναφέρεται στο άρθρο 3 παράγραφος 1 της οδηγίας 72/462/ΕΟΚ που έχει εγκριθεί από το Συμβούλιο και έχει περιληφθεί στο παράρτημα της απόφασής του 79/542/ΕΟΚ της 21ης Δεκεμβρίου 1976 περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων (3)· ότι είναι αναγκαίο να ορισθούν επακριβώς οι περιοχές της Ζιμπάμπουε από τις οποίες επιτρέπονται τέτοιου είδους εισαγωγές · ότι πρέπει να ληφθούν άλλα μέτρα όσον αφορά τον υγειονομικό έλεγχο των ζώων· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Με την επιφύλαξη της οδηγίας 72/462/ΕΟΚ, και ιδίως των μέτρων που μπορεί να ληφθούν σύμφωνα με τη διαδικασία που προβλέπεται στο άρθρο 29 της εν λόγω οδηγίας, ο κατάλογος των χωρών από τις οποίες τα κράτη μέλη επιτρέπουν τις εισαγωγές βοοειδών, χοίρων και νωπών κρεάτων, που περιλαμβάνεται στην απόφαση 79/542/ΕΟΚ, πρέπει να συμπληρωθεί με την προσθήκη της Ζιμπάμπουε όσον αφορά τα νωπά κρέατα βοοειδών. Άρθρο 2 Η παρούσα οδηγία απευθύνεται στα κράτη μέλη. Βρυξέλλες, 2 Οκτωβρίου 1985.

Classification Labels:
1934
311
986
703
36

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5424
2479
614
5962
2737

EuroVoc IDs (Expanded): 5424
2479
614
5962
2737

Dataset Source: meu

Split: train